system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Iosif Iser?
assistant
Iosif Iser (nume la naștere Iosif Isidor Rubinsohn 21 mai 1881, București – d. 25 aprilie 1958, București) a fost un pictor și grafician român de origine evreiască, membru al Academiei Române. A studiat la München și la Paris.

Stil artistic 
Inițial, a fost inspirat de curentul expresionist, pictând cu linii groase și unghiuri ascuțite, cu un colorit în care predomină tonurile pământoase.

După ce și-a terminat studiile, Iser a lucrat pentru presa socialistă, la Facla și Adevărul, unde a publicat un număr mare de caricaturi. Desenele satirice abordau problemele societății românești, prin prisma conflictului dintre clase, și erau adresate în special monarhiei și burgheziei, subliniind, totodată, rolul mișcării muncitorești.
 
În perioada de maturitate, pictura lui Iser cuprinde scene de viață, pe teme dobrogene, cu portrete de localnici tătari. În urma unor călătorii în Spania și în Orient, Iosif Iser adoptă o coloristică mai luminoasă, cu tentă exotică, compozițiile capătă echilibru și monumentalitate. A continuat să trateze tema tătarilor, cu lucrarea Tătăroaică în albastru sau Familie de tătari. Mai târziu, a adăugat colecției și o serie de picturi care tratau arlechini.

După Al Doilea Război Mondial, a pictat din nou teme socialiste, în special portrete de muncitori. În 1955 a fost ales membru al Academiei Române. A decedat în 1958, la București.

Operă 
Perioada desenelor satirice:
Aplicarea constituției, 1911
10 mai, purpură și sânge, 1912
Holera, 1912
Greva, 1912
Carol I - 1907, 1913
Perioada de maturitate artistică:
Tătăroaică din Medgidia, 1913
Peisaj dobrogean, 1918
Familie de tătari, 1936
Tătăroaica, 1936Odalisca mare în gri și bleu, 1945Arlechin și dansatoareNudToledoAutoportretPerioada socialistă:Portretul muncitorului LăzărescuMaica Bucurea toarceȚărănci torcând Prezent în muzee 
Muzeul de Artă din Craiova deține 5 lucrări ale lui Iosif Iser: Peisaj (guașă pe hârtie - 1935), Autoportret (ulei pe carton - 1952/1953) , Odaliscă (ulei pe hârtie - nedatat), Arlechin (ulei pe carton - 1938), Arlechinada (ulei pe carton - nedatat).

 Note 

 Bibliografie 
 Dicționar Enciclopedic Român, Editura Politică, București 1964
 Krikor H. Zambaccian - Însemnările unui amator de artă, București, Editura de Stat pentru Literatură și Artă, 1957

 Legături externe 

 Membrii Academiei Române din 1866 până în prezent – I
 tudor-art.com - Iosif Iser
 Enciclopedia Judaica 
 Profile at artline.roArticole biografice Vă mai amintiți de...: Iosif Iser, 7 octombrie 2009, Eliza Zdru, Adevărul''

Nașteri în 1881
Nașteri pe 21 mai
Decese în 1958
Decese pe 25 aprilie
Artiști plastici români
Bucureșteni
Caricaturiști români
Evrei români
Evrei români membri ai Academiei Române
Expresionism
Graficieni români
Membri titulari ai Academiei Române
Pictori români
Pictori evrei
Pictori expresioniști
Români cunoscuți sub pseudonimele folosite
Tinerimea artistică